Μάρκος Ρόχο

Ο Μάρκος Ρόχο (Marcos Rojo, 20 Μαρτίου 1990) είναι Αργεντινός ποδοσφαιριστής ο οποίος αγωνίζεται ως αμυντικός για Μπόκα Τζούνιορς και την εθνική ομάδα της Αργεντινής.

Ξεκίνησε την καριέρα του από την τοπική Εστουντιάντες δε Λα Πλάτα, με την οποία κέρδισε το Κόπα Λιμπερταδόρες το 2009 και το 2010 κέρδισε το πρωτάθλημα Αργεντινής. Μετά από ένα σύντομο πέρασμα από την Σπαρτάκ Μόσχας και το 2012 αποκτήθηκε από την Σπόρτιγκ Λισαβόνας και δύο χρόνια αργότερα αποκτήθηκε από την Μάντσεστερ Γιουνάιτεντ έναντι 16 εκατομμυρίων λιρών. Με τον αγγλικό σύλλογο έχει κατακτήσει τέσσερα τρόπαια, συμπεριλαμβανομένου του Γιουρόπα Λιγκ το 2016-17. Το 2020 δόθηκε την Εστουντιάντες και το 2021 αποκτήθηκε από την Μπόκα Τζούνιορς.

Ο Ρόχο πραγματοποίησε την πρώτη του εμφάνιση με την εθνική αντρών της Αργεντινής το 2011 και έκτοτε έχει αγωνιστεί με το εθνόσημο πάνω από 60 φορές. Συμμετείχε στο Μουντιάλ το 2014, με την οποία έφτασε μέχρι τον τελικό, στο Μουντιάλ του 2018, σκοράροντας από ένα γκολ σε κάθε Μουντιάλ, καθώς και στα Κόπα Αμέρικα το 2015 και το 2016, φτάνοντας πάλι μέχρι τον τελικό.

 Παραπομπές 

Κατηγορία:Αργεντινοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Εστουδιάντες Λα Πλάτα
Κατηγορία:Ποδοσφαιριστές Σπαρτάκ Μόσχας
Κατηγορία:Ποδοσφαιριστές Σπόρτινγκ Λισαβόνας
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Κόπα Αμέρικα 2015
Κατηγορία:Ποδοσφαιριστές Κόπα Αμέρικα Σεντενάριο
Κατηγορία:Παίκτες νικητές ΟΥΕΦΑ Γιουρόπα Λιγκ